*Memòria d’intencions*

La idea del meu curtmetratge s’ubica a Tàrrega, municipi de Lleida i capital de la comarca d’Urgell, després de la pandèmia del COVID-19. S’inclou dins el macro gènere del drama i la temàtica principal tracta sobre el silenci de l’abús sexual infantil dins l’àmbit familiar. Pel que fa a conceptes més concrets hi trobem les dificultats en el desenvolupament i socialització de l’infant víctima d’abusos sexuals, la hipnoteràpia com a eina per destapar traumes inapercebuts i els cicles de violència intrafamiliars.

Aquest projecte el protagonitza l’Arlet, una dona de 39 anys que descobreix mitjançant sessions d’hipnoteràpia que va ser víctima d’abusos sexuals quan era petita. Sense saber encara qui és el seu abusador, la protagonista comença a veure comportaments estranys per part del seu fill de 8 anys. Arrel de records, sospites i confessions, l’Arlet acaba encaixant totes les peces i descobreix que tant ella com el seu fill són víctimes sexuals per part del germà gran d’aquesta.

La idea d’aquesta història sorgeix desprès d’assabentar-me de situacions d’abús sexual infantil molt properes per part de familiars de les víctimes. La hipnoteràpia com a solució per fer aflorar records inconscients del passat de la protagonista neix de l’interès de la medicina alternativa i el seu desconeixement científic. La intenció d’aquesta història és denunciar i evidenciar l’existència de l’abús sexual infantil dins l’àmbit familiar i posar en relleu que aquestes situacions no son casos aïllats.